Държавен вестник, бр. 103, 2002 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  103
ние за извършване на търговска дейност в обект
Хигиенна баня и ръчна пералня—Симитли, при спаз-
ване на сроковете по чл. 14, ал. 2 от наредбата на
Общинския съвет—Симитли, за предоставяне на кон-
цесия на обекти публична общинска собственост при
условията на решение № 207 от 21.ХII.2001 г. (ДВ,
бр. 10 от 2002 г.) и това решение.
3. В решение № 207 от 21.ХII.2001 г. се правят след-
ните изменения—в т. 6 буква “д” придобива ново съ-
държание—“д) задължение да представи заедно със за-
явлението за участие в търга и комплексен план за
осъществяване на свързаната с концесията дейност за
срока на концесията въз основа на предвидените в ре-
шението условия”.
4. Освобождава внесените депозити за участие в
търга на:
—ЕТ “Петър Гоцев”—Симитли, ул. Славей 13;
—“Василена”—ЕООД, Симитли, ул. Васил Лев-
ски 12;
—ЕТ “Симит”—Марика Тодорова”—Симитли, ул.
Христо Смирненски 46;
—“Счетоводно-данъчна къща—Ивана”—ЕООД,
София, ж. к. Лозенец, ул. Персек 59, бл. 24, ет. 1;
—“Струма метал”—АД, Симитли, ул. Оранже-
риите 1.
Председател: С. Ревалски
59834
ОБЩИНА ХАРМАНЛИ
РЕШЕНИЕ № 749
от 18 септември 2002 г.
На основание чл. 21, ал. 1, т. 8 ЗМСМА, чл. 4, ал. 2
и чл. 26, ал. 2 ЗПСК и чл. 3 от Наредбата за търговете
Общинският съвет—гр. Харманли, реши:
1. Да се извърши продажба чрез публичен търг с
тайно наддаване на 90 % идеални части от обект—
Универсален магазин—Харманли, находящ се в имот
пл. № 101 в парцел III, кв. 159-а по ПУП на Харманли.
2. Начална цена—не по-ниска от 400 000 лв., плати-
ма изцяло в левове преди подписване на приватизаци-
онния договор. Ако в рамките на 6 месеца от обнарод-
ването на решението в “Държавен вестник” права на
собственост на трети лица върху обекта не бъдат над-
лежно установени, то и останалите 10 % идеални час-
ти—собственост на общината, ще бъдат прехвърлени
на купувача в съотношение, съответстващо с достиг-
натата продажна цена.
3. Утвърдената документация за участие в търга се
закупува в касата на общинската администрация сре-
щу 600 лв.
4. Срокът за закупуване на документацията е до
17 ч. на 30-ия ден от датата на обнародването на реше-
нието в “Държавен вестник”.
5. Участниците в търга внасят депозит в размер
10 % от обявената начална цена по банкова сметка на
община Харманли, № 5000900038, банков код 66075265,
в ТБ “Биохим”—АД.
6. Назначава комисия, която да проведе търга, и
определя възнаграждение по 20 лв. за членовете на
комисията, които не са на трудов договор в общинска-
та администрация.
7. Търгът да се проведе на 31-вия работен ден след
обнародването на решението в “Държавен вестник” в
14 ч. в залата на община Харманли.
8. Оглед на обекта се извършва всеки работен ден
след обнародването на решението в “Държавен вест-
ник” до деня на провеждането на търга.
9. При неявяване на кандидати повторен търг да се
проведе в 14 ч. на 30-ия ден след първоначалната дата
при същите условия. Срок за закупуване на документи—
17 ч. на 29-ия ден след първоначалната дата за търга.
10. Възлага на кмета на общината да организира
необходимите процедури във връзка с осъществяване-
то на приватизационната сделка и да сключи договор
за покупко-продажба със спечелилия търга.
Председател: Г. Василев
59856
ОБЩИНА ЧЕПЕЛАРЕ
ЗАПОВЕД № 260
от 21 октомври 2002 г.
На основание чл. 44, ал. 1, т. 7 ЗМСМА, чл. 3 и 5 от
Наредбата за търговете във връзка с решение № 266 от
4.Х.2002 г. на ОбС—гр. Чепеларе, нареждам:
1. Да се проведе търг с явно наддаване за продажба на
офис на “Първа частна банка”—АД, попадащ в парцел II,
кв. 44 по ЗРП на Чепеларе, при начална цена 65 000 лв.
2. Дата на провеждане на търга—първият работен
ден след изтичане на 30-дневен срок от обнародване на
решението в “Държавен вестник” в 14 ч. в залата на
ОбА—Чепеларе, ул. Беломорска 44Б.
3. Плащане на цената—еднократно при подписва-
не на договора.
4. Утвърждавам тръжната документация и догово-
ра за покупко-продажба като неразделна част от нея и
определям цена за един комплект 30 лв.
5. Депозит в размер 10 % от началната цена, както
и цената, достигната при търга, се заплащат по банко-
ва сметка, посочена в тръжната документация.
6. Тръжната документация се предоставя в стая 10
на ОбА всеки работен ден от 10 до 16 ч. до деня, пред-
хождащ крайния срок за провеждане на търга, срещу
заплатена такса в касата на ОбА.
7. Оглед на обекта—два работни дни до деня, пред-
хождащ търга, от 10 до 16 ч. след закупуване на тръжна
документация.
8. Документите за участие се подават в деловодст-
вото на ОбА—Чепеларе, ул. Беломорска 44Б, в срок до
17 ч. до деня, предхождащ търга.
9. При неявяване на кандидати повторен търг да се
проведе първия работен ден 15 дни след първия търг в
14 ч. при същите условия.
Кмет: Т. Бозуков
59096
ОБЩИНА—С. ИВАНОВО,
ОБЛАСТ РУСЕ
ЗАПОВЕД № 188
от 23 септември 2002 г.
На основание чл. 44, ал. 2 ЗМСМА, чл. 15, ал. 1
ППЗНП и решение № 323 от 12.IХ.2002 г. на Общин-
ския съвет—с. Иваново:
1. Закривам ЦДГ “Синчец”, с. Мечка, община Ива-
ново, област Русе, считано от 1.Х.2002 г.
2. Пренасочвам децата от ЦДГ “Синчец”, с. Мечка,
община Иваново, област Русе, в ЦДГ “Слънце”, с. Пир-
гово, община Иваново, област Русе.
3. Задължителната документация от ДЦГ “Синчец”,
с. Мечка, се пренасочва за съхранение и ползване в
ЦДГ “Слънце”, с. Пиргово.
Кмет: Й. Цанев
59061
ОБЩИНА—С. РУЕН,
ОБЛАСТ БУРГАС
РЕШЕНИЕ № 18
от 12 юли 2002 г.
На основание чл. 21, ал. 1, т. 12 ЗМСМА и чл. 3,
ал. 2, чл. 31, ал. 1 във връзка с чл. 32, ал. 3, т. 1 ЗСПК
Общинският съвет—с. Руен, област Бургас, реши:
1. Приема годишната програма за приватизация на
дълготрайни материални активи—общинска собстве-
ност, невключени в състава на имуществото на общин-
ски и търговски дружества, както следва:
а) Здравен дом—с. Люляково—акт за ОС № 55/
5.II.1998 г.
б) Здравна служба, ет. 2, с. Просеник—акт за ОС
№ 132/11.V.2002 г.
в) ЦДГ—с. Разбойна, акт за ОС № 309/30.Х.2001 г.
г) Читалище, с. Скалак, акт за ОС № 111/30.VIII.1999 г.
д) Гараж—в училищния двор—с. Трънак.
2. Определя метода за приватизация на гореизбро-
ените обекти—публичен търг.
Председател: Иб. Мустафа
60510